62024TJ0323_INF
Rozsudok Všeobecného súdu (prvá komora) zo 14. mája 2025 –Visable/EUIPO (Europages)
(vec T‑323/24)
„Ochranná známka Európskej únie – Prihláška slovnej ochrannej známky Európskej únie Europages – Absolútny dôvod zamietnutia – Nedostatok rozlišovacej spôsobilosti – Článok 7 ods. 1 písm. b) nariadenia (EÚ) 2017/1001“
1.
Ochranná známka Európskej únie – Definícia a nadobudnutie ochrannej známky Európskej únie – Absolútne dôvody zamietnutia – Ochranné známky, ktoré nemajú rozlišovaciu spôsobilosť – Pojem rozlišovacia spôsobilosť
[Nariadenie Európskeho parlamentu a Rady 2017/1001, článok 7 ods. 1 písm. b)]
(pozri body 12, 28)
2.
Ochranná známka Európskej únie – Definícia a nadobudnutie ochrannej známky Európskej únie – Absolútne dôvody zamietnutia – Ochranné známky, ktoré nemajú rozlišovaciu spôsobilosť – Posúdenie rozlišovacej spôsobilosti – Kritériá
[Nariadenie Európskeho parlamentu a Rady 2017/1001, článok 7 ods. 1 písm. b)]
(pozri body 13, 14, 29, 30)
3.
Ochranná známka Európskej únie – Definícia a nadobudnutie ochrannej známky Európskej únie – Absolútne dôvody zamietnutia – Samostatné preskúmanie dôvodov zamietnutia vo vzťahu ku každému výrobku alebo službe uvedenej v prihláške – Povinnosť odôvodniť zamietnutie zápisu – Rozsah
(Nariadenie Európskeho parlamentu a Rady 2017/1001, článok 94 ods. 1 prvá veta)
(pozri body 31 – 35)
4.
Ochranná známka Európskej únie – Definícia a nadobudnutie ochrannej známky Európskej únie – Absolútne dôvody zamietnutia – Ochranné známky, ktoré nemajú rozlišovaciu spôsobilosť – Slovná ochranná známka Europages
[Nariadenie Európskeho parlamentu a Rady 2017/1001, článok 7 ods. 1 písm. b)]
(pozri body 54 – 61)
Výrok
1.
Rozhodnutie druhého odvolacieho senátu Úradu Európskej únie pre duševné vlastníctvo (EUIPO) z 18. apríla 2024 (vec R 34/2024 2) sa zrušuje v rozsahu, v akom sa týka služieb triedy 35, okrem služieb „Zber, systematizácia, aktualizácia a odovzdávanie hospodárskych údajov a hospodárskych informácií a/alebo údajov a informácií o podnikoch; poskytovanie poradenstva týkajúceho sa hospodárskych údajov a hospodárskych informácii a/alebo údajov a informácii o podnikoch; propagačné informácie na internete týkajúce sa hospodárskych údajov a informácii; systematizácia a zostavovanie údajov o ponuke a dopyte týkajúcich sa obchodných údajov; výrobky a služby v informačných databázach; sprostredkovanie obchodných transakcií pre tretie osoby; ako aj služieb tried 38 a 42, okrem služieb „Uchovávanie obchodných alebo podnikových údajov a informácii v elektronickej podobe“.
2.
V zostávajúcej časti sa žaloba zamieta.
3.
Každý z účastníkov konania znáša svoje vlastné trovy konania.